ອີຣ່ານ ກັກຂັງ ນັກຂ່າວ 4 ຄົນ ຮວມທັງ ນັກຂ່າວ ໜັງສືພິມ ວໍຊິງຕັນໂພສຕ໌
ໜັງສື​ພິມ The Washington Post ກ່າວ​ວ່າ ອີຣ່ານໄດ້​ກັກ​ຂັງ ນັກ​ຂ່າວ​ຂອງຕົນ ປະຈຳ Tehran ພັນ​ລະ​ຍາ​ຂອງ​ລາວ ​ແລະ​ນັກ​ຂ່າ​ວອາ​ເມຣິກັນ ອີກ​ສອງ​ຄົນ.
ໜັງສືພິມ ກ່າວວ່າ ອີຣ່ານ ປາກົດ ວ່າ ໄດ້ກັກຂັງນັກຂ່າວຂອງຕົນ ປະຈຳນະຄອນ Tehran ພັນ ລະຍາຂອງລາວ ແລະນັກຂ່າວອາເມຣິກັນ ອີກສອງຄົນ ຢູ່ໃນລາຍງານທີ່ພິມເຜີຍແຜ່ໃນວັນພະຫັດວານນີ້ໜັງສືພິມ ກ່າວວ່າ ນັກຂ່າວຂອງຕົນ ທ່ານ Jason Rezaian ແລະພັນລະຍາຂອງລາວ ໄດ້ຖືກກັກຂັງ ໃນຕອນແລງວັນອັງຄານຜ່ານມາ ຢູ່ທີ່ນະຄອນຫລວງຂອງ ອີຣ່ານ ໜັງສືພິມສະບັບນີ້ລາຍງານວ່າ ຕົນບໍ່ຊາບວ່າແມ່ນໃຜຈັບ ໂຕບຸກຄົນທັງສອງໄປ ຫລືວ່າເປັນດ້ວຍເຫດໃດ ແຕ່ກໍກ່າວວ່າ ຕົນມີຄວາມ “ກັງວົນໃຈ |ທີ່ສຸດ” ແລະເປັນຫ່ວງນຳຄວາມປອດໄພຂອງເຂົາເຈົ້າ ທ່ານ Rezaian ອາຍຸ 38 ປີ ທີ່ໄດ້ເລີ້ມເຮັດວຽກເປັນນັກຂ່າວ ໃຫ້ແກ່ໜັງສື ພິມ  ຢູ່ທີ່ນະຄອນເຕຫະຣ່ານ ມາຕັ້ງແຕ່ປີ 2012 ນັ້ນ ແມ່ນຖືສອງສັນ ຊາດ ຄືທັງອີຣ່ານ ແລະສະຫະລັດ ພັນລະຍາຂອງລາວ ນາງ Yeganeh Salehi ທີ່ຖືສັນຊາດອີຣ່ານ ໄດ້ເຮັດວຽກໃຫ້ແກ່ໜັງສືພິມ National ທີ່ມີສຳນັກງານຢູ່ສະຫະລັດອາຣັບ Emirates ນາງໄດ້ຍື່ນຄຳຮ້ອງ ຂໍບັດຢູ່ຢ່າງເປັນການຖາວອນ ໃນສະຫະລັດ ໜັງສືພິມ ໄດ້ລະບຸວ່າ ບຸກຄົນທັງສອງເປັນນັກຖ່າຍຮູບໜັງສື ພິມ ທີ່ເປັນອິດສະຫຼະ ກະຊວງການຕ່າງປະເທດສະຫະລັດ ກ່າວວ່າ ຕົນຮູ້ຂ່າວແລ້ວກ່ຽວກັບລາຍງານ ການກັກ ຂັງ ແຕ່ບໍ່ໄດ້ໃຫ້ຄວາມເຫັນໃດໆ ຍ້ອນ “ພິຈາລະນາເຫັນວ່າເປັນເລື່ອງ ຄວາມລັບກ່ຽວ ກັບສ່ວນບຸກຄົນ ”